

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 Kantonalna uprava civilne zaštite

 **KANTONALNI OPERATIVNI CENTAR**

Broj:17-40-1-183/22

Goražde, 04.07.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde zabilježeno je slijedeće:

 **Dana 03.07.2022. godine** pripadnici Profesionalne vatrogasne jedinice su dobili dojavu o pojavi požara na suhoj travi i šiblju u ulici Hasiba Mirvića. Odmah po dojavi u 11:15 sati jedno vozilo i jedan vatrogasac izlazi na lice mjesta provodi akciju gašenja požara i istu završava u 12:06 sati. U akciji gašenja učestvovala i tri građana.

 **Dana 03.07.2022.godine** pripadnici Profesionalne vatrogasne jedinice su u ulici 43.DUB, imali intervenciju otvaranja vrata na jednom stambenom objektu u vremenskom terminu od 20:08 do 20:35 sati.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljena su 32 pregleda.Tri osobe su zadržane u Kantonalnoj bolnici Goražde radi daljeg liječenja.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde snadbjevanje vodom u posljednja 24 sata je bilo uredno, izuzev uobičajnih problema u pojedinim dijelovima Grada Goražda.

 Vodostaji svih vodotokova na području BPK Goražde su stabilni.

 Prema informaciji Operativnog centra KMUP-a BPK-a Goražde u posljednja 24 sata na području našeg kantona nisu zabilježene opasnosti od prirodnih i drugih nesreća.

 Prema informaciji Elektrodistribucije-poslovna jedinica Goražde u posljednja 24 sata na području BPK-a Goražde snabdjevanje električnom energijom bilo je uredno.

 Prema informaciji iz Direkcije za ceste BPK-a Goraže putni pravci R-448 i R-448A su prohodni i saobraćaj se odvija bez problema.

**DNEVNI IZVJEŠTAJ**

 o epidemiološkoj situaciji u vezi COVID-19 na području BPK Goražde

 Izvještaj za dan: 03.07.2022.

* Zaključno sa 03.07.2022.godine pod zdravstvenim nadzorom je 7 osoba sa područja BPK Goražde.
* Dana 03.07.2022.godine uzorkovan je materijal za testiranje na COVID-19 kod ukupno 1 osobe iz Kantonalne bolnice Goražde.
* Završena su testiranja i prema rezultatima nema osoba pozitivnih na COVID-19 .
* Zaključno sa 03.07.2022.godine na području BPK Goražde je 5 aktivno zaraženih osoba koronavirusom (COVID-19), oporavljeno je ukupno 3959osoba, a 127 osob je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Nedim Kurtović*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-